recursal/SuperWikiNEXT-32B huggingface dataset:
**Artturi Arvid Vesenterä** (sukunimi aik. *Wasenius*; 28. elokuuta 1881 Nurmijärvi – 3. syyskuuta 1954 Helsinki) oli suomalainen opettaja ja Suomen vapaan katolisen kirkon ensimmäinen pappi.

Vesenterän vanhemmat olivat ylikonduktööri Kaarlo Aleksanteri Wasenius (sittemmin Vesenterä) ja Amanda Loviisa Sundström. Hän pääsi ylioppilaaksi Turun reaalilyseosta 1904 ja valmistui kansakoulunopettajaksi Jyväskylän opettajaseminaarista 1904. Vesenterä opiskeli myös Helsingin yliopistossa ja valmistui filosofian kandidaatiksi 1915.

Vesenterä toimi vuodesta 1916 alkaen Helsingin keskusvankilan opettajana. Hän oli mukana perustamssa 1919 *Kristillistä tutkimusryhmää* jonka jäsenet olivat pääasiassa teosofeja. Teosofisesta liikkeestä alkunsa saanut Vapaa katolinen kirkko perustettiin Australiassa 1916. Vuonna 1927 kirkon piispa J. Wedgewood vihki Vesenterän Suomen vapaan katolisen kirkon ensimmäiseksi papiksi ja hän toimi 1929 toimintansa aloittaneen kirkon pappina ja ylivikaarina yli 20 vuoden ajan.

Artturi Vesenterän vanhemmpi veli Frans Hjalmar Vesenterä (1881–1916) toimi Kotiniemen kasvatuslaitoksen yliopettajana ja viimeksi Uudenkaarlepyyn kappalaisena.

Teoksia
-------

* *Onko kristinusko ainoa oikea uskonto?*. Arvo Manninen, Pori 1945

Lähteet
-------

* Ylioppilasmatrikkeli 1903, sivu 120
* Minna Rikkinen: / Vesenterä, Artturi (1881 - 1954) *Kansallisbiografia-verkkojulkaisu (maksullinen)*.  22.3.2011. Helsinki:  Suomalaisen Kirjallisuuden Seura.
* Uskonnot Suomessa : Vapaa katolinen kirkko (Arkistoitu – Internet Archive)

|  |  |  |
| --- | --- | --- |
| 

|  |  |
| --- | --- |
| Auktoriteettitunnisteet: Henkilöt Muokkaa Wikidatassa | 
* Kansallisbiografia
* Biografiasampo

 |

 |
Kīlauean majakka

|  |  |
| --- | --- |
| Sijainti | 
Kauain piirikuntaYhdysvallat |

Arkkitehtuuri| Korkeus | 
16 mView and modify data on Wikidata  |
| Luokitus | 
National Register of Historic Places -luetteloitu kohde (d)  (1979)View and modify data on Wikidata  |

Historia| Valmistunut | 
1913View and modify data on Wikidata  |
| Otettu käyttöön | 
2013View and modify data on Wikidata  |

Varustus| Valon korkeus | 
53,0 mView and modify data on Wikidata  |
| Valonkanto | 
16,7 kmView and modify data on Wikidata  |
| Valon ominaisuudet | 
Fl W 10sView and modify data on Wikidata  |

Tunnisteet| ARLHS | 
HAW004View and modify data on Wikidata  |
| Admiralty | 
G7500View and modify data on Wikidata  |
| MarineTraffic | 
1000020325View and modify data on Wikidata  |
| USCG | 
6-29737View and modify data on Wikidata  |

Kartta

|  |  |
| --- | --- |
| Koordinaatit | 
22° 13′ 54″ P, 159° 24′ 07″ LView and modify data on Wikidata  |

muokkaa - muokkaa wikitekstiä - muokkaa WikidataaTietolaatikon dokumentaatioNäytä Wikidatasta tulevat arvot

**Kīlauean majakka** on Havaijilla, Kauain saaren pohjoisimmassa kohdassa sijaitseva vuonna 1913 rakennettu majakka. Pearl Harboriin kohdistuneen hyökkäyksen jälkeen majakka oli pimennettynä koko toisen maailmansodan ajan. Majakan automatisoinnin yhteydessä 1970-luvun puolivälissä alkuperäinen Fresnel-linssi vaurioitui korjauskelvottomaksi ja majakan viereen pystytettiin vuonna 1976 kolme metriä korkean pylvään päähän moderni pyörivä loisto.
**Artturi Syvänoro**, vuoteen 1935 **Serenius** (24. maaliskuuta 1903 Ruotsinpyhtää – 24. maaliskuuta 1989 Jyväskylä) oli suomalainen kauppias, yrittäjä ja yritysjohtaja, joka sai kauppaneuvoksen arvonimen.

Henkilöhistoria
---------------

Syvänoron vanhemmat olivat työmies Juho Serenius ja Matilda Pekkola ja puoliso vuodesta 1925 Alja Virtanen. Syvänoro kävi kansakoulun ja suoritti Viipurin kauppaoppilaitoksen kauppakoulun 1928 ja kauppaopiston 1931. Hän oli varastomies Viipurissa vuodesta 1920 ja perusti 1926 kangas- ja lyhyttavaraliikkeen, vuodesta 1935 A. Syvänoro Oy ja vuodesta 1959 Ky Syvänoro & Kumpp, ja oli yhtiön toimitusjohtaja 1926–1969 ja hallituksen puheenjohtaja vuodesta 1970. Syvänoro oli myös Asunto Oy Väinönkatu 30:n perustajaosakas, isännöitsijä ja toimitusjohtaja vuodesta 1951. Hän oli Jyväskylän kaupunginvaltuuston jäsen 1946–1950 ja kaupunginhallituksen jäsen 1947–1950. Syvänoro oli lisäksi Suomen Kangas- ja Lyhyttavarakauppiaitten Liiton, sittemmin Tekstiilikauppiaiden Liitto, perustajajäsen 1936 ja liiton hallituksen jäsen vuoteen 1969 asti ja hänellä oli myös useita muita kaupan alan luottamustehtäviä. Sotilasarvoltaan Syvänoro oli reservin alikersantti. Hän sai kauppaneuvoksen arvonimen 1966.

Julkaisuja
----------

* *Artturi Syvänoro: perustajajäsen: hallituksen jäsenenä 32 vuotta: tekstiilialalla vuodesta 1926*, 1986. Teoksessa *Tekstiilikauppiaiden liitto ry: juhlajulkaisu*

Lähteet
-------

1. 1 2  Artturi Syvänoro *Biografiasampo*. Viitattu 17.10.2022.
**Dendrocnide moroides** on nokkoskasveihin kuuluva kasvilaji. Se on ainavihanta pensas, jota esiintyy Kaakkois-Aasiassa ja Australiassa, missä se tunnetaan nimellä **gympie-gympie**. Myrkyllisyydestään tunnetun kasvin koskettaminen aiheuttaa jopa useita kuukausia kestävää voimakasta kipua.

Tuntomerkit
-----------

*Dendrocnide moroides* on ainavihanta pensas tai pieni puu. Se alkaa kukkia ja kantaa hedelmää noin 1–3-metrisenä ja kasvaa enimmillään noin 5-metriseksi. Soikean tai leveän herttamaiset lehdet ovat lavaltaan 12–22 senttimetriä pitkiä ja 11–18 leveitä. Lehtilavan kanssa suunnilleen yhtä pitkä lehtiruoti kiinnittyy lapaan altapäin antaen lehdille hieman kilpimäisen olemuksen. Lehtien varhain karisevat korvakkeet ovat noin 20 millimetriä pitkä ja 5 leveitä. Kasvin varret, kukintovarret, lehtiruodit, lehdet ja hedelmät ovat poltinkarvojen peittämiä. Hyvin pienet kukat ovat suurissa, enimmillään 15 senttimetriä pitkiksi kasvavissa huiskilomaisissa kukinnoissa. Hedelmä on pähkylä, jota ympäröi mehukkaaksi turvonnut purppuranpunainen tai vaalea kukkapohjus.

Levinneisyys
------------

Lajia esiintyy luontaisena Kaakkois-Aasian Malaijien saaristossa ja Australian itärannikolla, missä se on yleinen erityisesti Queenslandin pohjoisosassa. Sitä kasvaa Australiassa merenpinnan tasosta noin 900 metrin korkeuteen.

Myrkyllisyys
------------

Kasvia peittävät poltinkarvat aiheuttavat kivuliaan polttaman ihmisen tai eläimen koskettaessa kasvia. Kosketettaessa poltinkarvan kärki katkeaa, jolloin jäykkä ja ontto karva pistää polttavaa nestettä ihon alle kuin injektioneula. Kasvin polttama aiheuttaa ihmisillä voimakasta kipua, joka saattaa kestää kuukausia. Polttamaa voidaan hoitaa laimennetulla suolahapolla sekä ihoon tarttuneita poltinkarvoja irrottavalla vahauksella. Kasvien ympäristössä oleskelu saattaa ärsyttää nenän limakalvoja sekä aiheuttaa aivastelua ja nenän vuotoa. Useat linnut, nisäkkäät ja hyönteiset käyttävät kasvia ravinnokseen sen myrkyllisyydestä huolimatta.

* lehtilehti
* kukkiakukkia
* hedelmiähedelmiä

Lähteet
-------

1. 1 2 3 4  Dendrocnide moroides *Australian Tropical Rainforest Plants*. Viitattu 22.1.2019. (englanniksi)
2. 1 2 3 4  Hales, Lydia: Factsheet: Gympie-Gympie *Australian Geographic*.  4.2.2014. Viitattu 22.1.2019. (englanniksi)


|  |  |  |  |  |  |  |  |
| --- | --- | --- | --- | --- | --- | --- | --- |
| 

| Taksonitunnisteet |
| --- |
|  |
| Dendrocnide moroides | 
* Wikidata: Q782859
* Wikispecies: Dendrocnide moroides
* APNI: 86919
* ATRF: Dendrocnide\_moroides
* BHL: 25107131
* CoL: 34PNS
* EoL: 5726734
* FoAO2: Dendrocnide moroides
* GBIF: 4098695
* iNaturalist: 129503
* IPNI: 851456-1
* NCBI: 1842752
* NSWFlora: Dendrocnide~moroides
* Open Tree of Life: 5922341
* Plant List: kew-2760700
* POWO: urn:lsid:ipni.org:names:851456-1
* Tropicos: 50218632
* WFO: wfo-0000641039

 |
|  |
| Laportea moroides | 
* Wikidata: Q65941695
* APNI: 71198
* CoL: 6NVYF
* EPPO: LAOMO
* GBIF: 4098993
* IPNI: 854299-1
* POWO: urn:lsid:ipni.org:names:854299-1
* Tropicos: 50218631
* WFO: wfo-0001265771

 |

 |
Tyhjä valkotaulu.
**Valkotaulu** tai **tussitaulu** on kiiltäväpintainen, valkoinen kirjoitustaulu. 1970-luvun puolivälissä valkotaulut alkoivat korvata liitutauluja kouluissa, toimistoissa ja muissa työympäristöissä. Valkotaulut toimivat samaan tapaan kuin liitutaulut. Tauluun tehtäviin merkintöihin käytetään erityisiä valkotaulutusseja, joiden jättämä jälki voidaan kuivapyyhkiä.

Valkotauluja valmistetaan muun muassa melamiinihartsista, polyesterillä päällystetystä sekä emaloidusta teräksestä. Teräksisien taulujen materiaali mahdollistaa myös tauluihin tarttuvien magneettien ja magneettisten pyyhkimien käytön. Emaliteräksiset taulut ovat valkotauluista kestävimpiä. Maalatut melamiini- ja terästaulut tummuvat ajan myötä tussien sisältämän väriaineen hiljattaisen imeytymisen takia. Termiä käytetään joskus myös fyysisiä valkotauluja simuloivista tietokoneohjelmista.

Nykyään valkotauluja voidaan toteuttaa myös tussitaulumaalilla tai valkotaulutapetilla. Maali muodostaa pinnalle kirkkaan ja taulumaisen kerroksen, johon voi kirjoittaa aivan kuten tavalliseen valkotauluunkin.

Lähteet
-------

* *Opetusteknologian tila Suomen oppilaitoksissa*. Helsinki: Opetushallitus, 1992. ISBN 951-47-6787-X.
* Suomalaiset valkotaulumaalisivut www.smartersurfaces.fi

### Viitteet

1. ↑  Termiharava. (interaktiivinen valkotaulu ; dokumenttikamera ; dataprojektori ; verkkoprojektori ; lähiprojektori ; piirtopöytä) *Terminfo*, 2010, nro 3, s. 20.  Tekniikan sanastokeskus. ISSN 0358-7517.   (suomeksi)
2. 1 2  Tussitaulumaalit ja valkotaulutapetit *smartersurfaces.fi*.
**Bertha Relander** o.s. *Wüger* (14. helmikuuta 1866 Oulu – 1942) oli suomalainen musiikinopettaja.

Relanderin vanhemmat olivat kauppias Petter Vilhelm Wüger ja Henriette Fredrika Charlotte Krook. Hänen puolisonsa oli vuodesta 1891 seminaarinjohtaja Oskar Relander. Relander valmistui tyttökoulusta 1882, Helsingin musiikkiopistosta ja sen jatkoluokalta 1888. Sen jälkeen hän harjoitti opintoja Berliinissä professori Ch. Klinthworthin oppilaana.

Relander toimi Helsingin musiikkiopiston opettajana 1886, Sortavalan seminaarissa soiton ja maantiedon opettajana 1888–1891, Sisälähetysseuran lukkari- ja urkurikoulussa Sortavalassa soiton, säveltapailun ja teorian opettajana vuodesta 1913 ja Sortavalan tyttökoulussa opettajana vuodesta 1916. Hän johti useita laulukuoroja.

Julkaisut
---------

* Sekaäänisiä lauluja = Sånger för blandad kör. Koonnut Bertha Relander. Otava, 1894.
* Opi laulamaan: laulukirja oppikouluja varten. Toim. Maija Hellqvist(-Väänänen), Inkeri Keravuori, Bertha Relander. Otava, 1938. Uusin painos: 8.p. Otava, 1962.

Lähteet
-------

1. 1 2 3 4  Aikalaiskirja 1920 s. 376. Helsinki: Otava 1920.
2. ↑  *Kuka kukin oli*. artikkeli Relander, Oskar. Helsinki: Otava, 1961. Teoksen verkkoversio (viitattu 21.4.2019).
**Feliks Pirts** (9. marraskuuta 1930 Kabala, Viro – 20. tammikuuta 2002 Tartto, Viro) oli Neuvostoliittoa edustanut virolainen kuulantyöntäjä. Hänen urheilu-uransa kesti 1950-luvun alusta aina saman vuosikymmenen lopulle.

Pirts opiskeli sotien jälkeen Neuvosto-Viron Viron maatalousakatemiassa Tartossa suorittaen agronomin tutkinnon vuonna 1955.

Feliks Pirts nousi Viron yleisurheilussa kuulantyönnössä mitalistiksi ensimmäisen kerran vuonna 1951 sijoittuessaan kolmanneksi tuloksella 13,68 Heino Lippin voittaessa 2,5 metriä paremmalla tuloksella. Ensimmäisen kerran Pirts voitti Viron mestaruuden vuonna 1954 tuloksella 16,20 Lippin sijoittuessa toiseksi 23 senttiä heikommalla tuloksella.

Vuodesta 1955 tuli Pirtsin huippuvuosi. Hän edusti nuorisofestivaaliien yleisurheilukilpailuissa Neuvostoliittoa sijoittuen kolmanneksi tuloksella 16,58 maanmiehen latvialaisen Otto Grigalkan voittaessa ja Tšekkoslovakian Jiří Skoblan sijoittuessa toiseksi ennen Pirtsiä. Samana vuonna hän sijoittui Neuvostoliiton mestaruuskisoissa hopealle ja sai edustaa Neuvostoliittoa maaottelussa Iso-Britanniaa vastaan. Vuoden aika Pirts paransi Viron ennätystä kaksi kertaa eli syyskuussa 1955 tuloksella 16,99 ja marraskuussa 1955 tuloksella 17,01. Tulos oikeutti Pirtsin Euroopan listan neljännelle sijalle. Seuraavina vuosina Pirts saavutti Viron mestaruuskisoissa hopeaa vuonna 1956, kultaa 1957 ja pronssia 1958.

Suomi ja Viro aloittivat yleisurheilussa maaottelukosketuksen uudelleen sotien jälkeen kesällä 1957. Pirts edusti tällöin Neuvosto-Viroa Tallinnassa käydyssä maaottelussa voittaen lajinsa.

Vuonna 1955, jolloin Feliks Pirts oli yleisliittolaisessa urheilussa huipulla, Pirts valittiin Viron vuoden urheilijaksi.

Urheilu-uran jälkeen hän työskenteli paikallisen Kalevin ohjaajana vuosina 1955–56. Myöhemmin hän työskenteli tarttolaisessa kaupassa ja testikorjaamossa.

Lähteet
-------

1. 1 2 3 4 5  PIRTS, FELIX  31.12.2010. Tallinna:  ESBL. Viitattu 3.9.2020. (viroksi)
2. 1 2  EESTI MEISTRIVÕISTLUSTE KOLM PAREMAT  2011. ekjl.ee. Viitattu 3.9.2020. (viroksi)
3. ↑  Eesti rekordite areng - Meeste kuulitõuge *Maaleht*. Tallinna. Viitattu 2.9.2020. (viroksi)
4. ↑  Suomelle maaottelujohto 58-49 Tallinnassa.  *Helsingin Sanomat*, 24.6.1957, s. 10. HS Aikakone (vain tilaajille). Viitattu 2.9.2020.
Kenza Dali vuonna 2016.
**Kenza Dali** (s. 31. heinäkuuta 1991 Sainte-Colombe) on ranskalainen jalkapalloilija. Hän on pelipaikaltaan keskikenttäpelaaja. Hän on pelannut Ranskan naisten maajoukkueessa 26. heinäkuuta 2022 mennessä 45 ottelua ja tehnyt niissä yhdeksän maalia.

Dali on pelannut kesästä 2019 alkaen Englannissa. Hän edusti kausina 2019–2021 Superliigassa West Ham Unitedia ja siirtyi sitten Evertoniin. Ranskan pääsarjassa hän on edustanut Lyonia, Rodezia, Paris Saint-Germainia, Lilleä ja Dijonia.

Dali pelasi Ranskan naisten maajoukkueessa ensimmäisen kerran elokuussa 2014 Unkaria vastaan. MM-kilpailuissa 2015 hän tuli vaihdosta kentälle ensimmäisessä alkulohko-ottelussa Englantia vastaan ja pelasi avauskokoonpanossa toisessa alkulohko-ottelussa Kolumbiaa vastaan. EM-kilpailuissa 2022 hän tuli vaihdosta kentälle ensimmäisessä alkulohko-ottelussa Italiaa vastaan.

Lähteet
-------

1. 1 2 3 4  Kenza Dali Ranskan jalkapalloliitto. Viitattu 26.7.2022. (ranskaksi)
2. 1 2  K. Dali *Soccerway*. Viitattu 26.7.2022. (englanniksi)

  

Ranskan joukkue – Jalkapallon naisten MM-kilpailut 2015
1 Deville |
2 Renard |
3 Boulleau |
4 Georges |
5 Delannoy |
6 Henry |
7 Dali |
8 Houara |
9 Le Sommer |
10 Abily |
11 Lavogez |
12 Thomis |
13 Diani |
14 Nécib |
15 Bussaglia |
16 Bouhaddi |
17 Thiney |
18 Delie |
19 Mbock Bathy |
20 Butel |
21 Gérard |
22 Majri |
23 Hamraoui |
Valmentaja Bergeroo

Ranskan joukkue – Jalkapallon naisten EM-kilpailut 2022
1 Chavas |
2 Palis |
3 Renard |
4 Torrent |
5 Tounkara |
6 Toletti |
7 Karchaoui |
8 Geyoro |
9 Katoto |
10  Matéo |
11 Diani |
12 Malard |
13 Bacha |
14 Bilbault |
15 Dali |
16 Lerond |
17 Baltimore |
18 Sarr |
19 Mbock Bathy |
20 Cascarino |
21 Peyraud-Magnin |
22 Périsset |
23 Cissoko |
Valmentaja Diacre

Ranskan joukkue – Jalkapallon naisten MM-kilpailut 2023
1 Durand |
2 Lakrar |
3 Renard |
4 Fazer |
5 De Almeida |
6 Henry |
7 Karchaoui |
8 Geyoro |
9 Le Sommer |
10 Majri |
11 Diani |
12 Matéo |
13 Bacha |
14 Toletti |
15 Dali |
16 Peyraud-Magnin |
17 Le Garrec |
18 Asseyi |
19 Feller |
20 Cascarino |
21 Bècho |
22 Périsset |
23 Picaud |
Valmentaja Renard
**Kenyatta International Conference Centre** (**KICC**) on 32-kerroksinen tornitalo Kenian pääkaupungissa Nairobissa.

Se sijaitsee kaupungin liikekeskustassa kävelymatkan päässä useista viiden tähden hotelleista. Rakennus toimii tapahtumapaikkana konferensseille, tapaamisille, näyttelyille ja erikoistapahtumille ja siellä onkin järjestetty useita kansainvälisiä konferensseja ja seminaareja.

Rakennuksessa on useita hyvinvarusteltuja konferenssi- ja tapaamistiloja, joista suurimmassa on tilat yli 5000:lle henkilölle. Konferenssitiloissa on mahdollisuus pitää esitelmiä samanaikaisesti seitsemällä kielellä kattavan esityslaitteiston ansiosta. Rakennuksessa toimii myös liikeyrityksiä, pankkitoimintaa sekä kiertoajelu- ja matkustusyrityksiä.

Historia
--------

The Kenyatta International Conference Centre rakennettiin vuosina 1966-1973 valtion rahoituksella. Vuonna 1989 sen omistajuus siirtyi KANU:lle, Kenian ainoalle sallitulle poliittiselle puolueelle. KICC palautettiin valtion haltuun vuonna 2003, kun KANU putosi hallituksesta .

Ulkoilmateatteri
----------------

Rakennuksen yhteydessä sijaitseva ulkoilmateatteri on suunniteltu keskikokoisille esityksille. Istumapaikkoja on 800 kolmella näyttämöä kiertävällä parvella. Sen varusteisiin kuuluvat muun muassa usean kielen esityksen mahdollistavat laitteistot ja äänityslaitteistot.

The Plenary
-----------

Itäisen Afrikan suurin konferenssitila, The Plenary, on vuorattu ääntäeristävällä harmaakivellä ja sen ylevä sisäkatto on tehty luonnonpuusta. Tila sopii suurille kansainvälisille tapaamisille, näyttelyille ja suurille juhlille. Tilaa on 5000 ihmiselle. Tilan varusteisiin kuuluvat muun muassa kehittyneet äänen vahvistus- ja tallennuslaitteistot sekä samanaikaisen esityksen mahdollistavat laitteisto (jopa 7:llä kielellä samaan aikaan. Tilan korkeus mahdollistaa julisteiden ja muun esitysmateriaalin ripustamisen sisäkattoon.

Piha
----

Rakennuksen edessä olevan 705 neliömetrin laatoitetun pihan keskipisteenä on Jomo Kenyattan patsas. Piha on suunniteltu hengähdyspaikaksi konferensseihin osallistuville. Pihalla on istutuksia, altaita ja suihkulähteitä. Pihan useat lipputangot mahdollistavat erilaisten lippujen ja mainosten esille laittamisen.

Lähteet
-------

* Emporis.com - Kenyatta International Conference Centre

### Viitteet

1. ↑  Daily Nation, November 11, 2003: Kanu bid to reclaim KICC flops
| "Felicità"Al Bano & Romina Power |
| --- |
|  |
| Singlen tiedot |
|  Albumilta | *Felicità* |
|  A-puoli | "Felicità" |
|  Julkaistu | 1982 |
|  Tyylilaji | iskelmä |
|  Kesto | 03.13 |
|  Levy-yhtiö | Baby Records |
| muut singlet |
|  | "Felicità" |  |

**Felicità** on italialaisen popduo Al Bano & Romina Powerin single vuodelta 1982. Sen sävelsivät ja sanoittivat Cristiano Minellono, Dario Farina ja Gino de Stefani. Singlen b-puolena on Minellonon ja Farinan teos "Arrivederci a Bahia". Singlen molemmat puolet julkaistiin Al Bano & Romina Powerin studioalbumilla *Felicità* (1982). Albumi on julkaistu myös nimellä *Aria pura*.

"Felicità" sijoittui San Remon musiikkifestivaaleilla sijalle kaksi.

"Felicità" on mukana useilla Al Bano & Romina Powerin kokoelma-albumeilla. CD-formaatissa, eli digitaalisena tallenteena, kappale julkaistiin ensi kerran 1980-luvun lopulla. "Felicità" on mainittu myös duon kautta aikain suosituimmaksi kappaleeksi.

"Felicità" oli listamenestys Italiassa ja useissa muissa Euroopan maissa. Saksan singlelistalla se pysyi 40 viikkoa ja korkein sijoitus oli kuudes. Ranskassa sitä myytiin seitsentuumaisena singlenä noin 700 000 kappaletta.

Al Bano & Romina Power levyttivät kappaleesta myös espanjankielisen version "Felicidad". Vuosikymmenten aikana kappale on levytetty myös muun muassa saksaksi, ranskaksi, hollanniksi ja islanniksi.

Lähteet
-------

1. ↑  Al Bano & Romina Power – Felicità *Discogs.com*. Viitattu 3.5.2023. (englanniksi)
2. ↑  Al Bano & Romina Power – Aria Pura *Discogs.com*. Viitattu 3.5.2023. (englanniksi)
3. ↑  Top 13 most popular Italian songs that everybody sings *Theitalianacademy.com*. Viitattu 3.5.2023. (englanniksi)
4. ↑  Al Bano & Romina Power – Compilations *Discogs.com*. Viitattu 3.5.2023. (englanniksi)
5. ↑  Helms, Nadine: Liebe im Rampenlicht *Der Spiegel*.  20.1.2016. Viitattu 3.5.2023. (saksaksi)
6. ↑  Al Bano & Romina Power : Felicità *Offiziellecharts.de*. Viitattu 3.5.2023. (saksaksi)
7. ↑  Les Meilleures Ventes "Tout Temps" de 45 T. / Singles / Téléchargement *Infodisc.fr*. Viitattu 3.5.2023. (ranskaksi)
8. ↑  Al Bano & Romina Power – Felicidad *Discogs.com*. Viitattu 3.5.2023. (englanniksi)
9. ↑  Felicità by Al Bano e Romina Power *Secondhandsongs.com*. Viitattu 3.5.2023. (englanniksi)


|  |  |  |
| --- | --- | --- |
| 

|  |  |
| --- | --- |
| Auktoriteettitunnisteet Muokkaa Wikidatassa | 
* MusicBrainz release group
* MusicBrainz work

 |

 |
**Esanssi** (ransk. *essence* < lat. *essentia*, olennaisin osa) on juomien sekä ravinto- ja nautintoaineiden maun tai tuoksun tai molempien parantamiseen mausteenomaisesti käytettävä neste. Se sisältää väkevöityjä haihtuvia eteerisiä öljyjä tavallisesti etanoliliuoksena.

Esanssia valmistettaessa hienonnetut kasvinosat valellaan 96-prosenttisella etanolilla ja seos tislataan, jolloin etanoliin liuenneet eteeriset öljyt tislautuvat ja ne saadaan talteen esanssina. Ennen myyntiin toimittamista esanssia vielä varastoidaan maun parantamiseksi ja useat laadut myös värjätään. Esanssia voidaan valmistaa myös keinotekoisesti. Tällaisia synteettisiä hedelmäesansseja käytetään virvoitusjuoma- ja makeisteollisuudessa.

Alkuaan esansseiksi nimitettiin sellaisia lääkekasveista valmistettuja nesteitä, joiden kuviteltiin pitävän sisällään kasvin lääkitsevän voiman.

Katso myös
----------

* Aromi

Lähteet
-------

1. 1 2  *Otavan iso tietosanakirja*. Osa 2, palsta 1059, hakusana esanssi. Helsinki: Otava, 1962.
2. ↑  Turtia, Kaarina: *Gastronomian sanakirja*, s. 128. Helsinki: Otava, 2009. ISBN 978-951-1-18546-8.
3. 1 2  *Uusi tietosanakirja*. Osa 5, palsta 518, hakusana esanssi. Helsinki: Tietosanakirja oy, 1961.
**William Lloyd "Bill" Oakley** (s. 1966) on yhdysvaltalainen televisiotuottaja ja -käsikirjoittaja, joka tunnetaan työstään animaatiosarja *Simpsoneissa* sekä yhteistyöstään Josh Weinsteinin kanssa. Oakley ja Weinstein olivat *Simpsonien* vastaavina tuottajina (*showrunner*) sarjan 7. ja 8. tuotantokaudella vuosina 1995–1997. Sitä ennen he kuuluivat sarjan käsikirjoittajiin vuodesta 1992 ja kirjoittivat yhdessä 12 jaksoa. He kirjoittivat muun muassa kaksiosaisen rikosmysteeritarinan "Kuka ampui johtajan?"

Lähdettyään *Simpsoneista* Oakley ja Weinstein kehittivät yhdessä eräitä vähemmän menestyneitä tv-sarjoja, kuten *Mission Hill*. Myöhemmin Oakley on kirjoittanut jaksoja komediasarjoihin *The Cleveland Show* ja *Portlandia* (ilman Weinsteinia). Hän on mukana Weinsteinin ja Matt Groeningin kehittämän *Disenchantment*-sarjan tuotannossa.

Aiheesta muualla
----------------

* Bill Oakley IMDb-sivustolla

|  |  |  |  |  |  |  |  |
| --- | --- | --- | --- | --- | --- | --- | --- |
| 

| Auktoriteettitunnisteet Muokkaa Wikidatassa |
| --- |
|  |
| Kansainväliset | 
* VIAF
* WorldCat

 |
|  |
| Kansalliset | 
* Yhdysvallat

 |

 |
Brick Lane vuonna 2005
Brick Lanen ympäristössä on huomattava määrä katutaidetta
**Brick Lane** (bengaliksi ব্রিক লেন) on Lontoon East Endissä sijaitseva katu. Katu alkaa Bethnal Greenista ja päättyy Whitechapeliin. 

Brick Lane on tullut historiansa aikana tunnetuksi erityisesti maahanmuuttajien asuinalueena. 1700-luvulla kadun ympäristössä asui huomattava määrä ranskalaisia hugenotteja, jotka olivat paenneet vainoja Ranskassa. 1800-luvulla alueelle taas alkoi muuttamaan juutalaisia pakolaisia, jotka pakenivat Venäjän vainoja. Alueen juutalaisyhteisö hävisi 1900-luvun puolivälissä, kun bangladeshilaiset maahanmuuttajat alkoivat puolestaan kerääntymään kadun ympäristöön. Vahvan bangladeshilaisyhteisön vuoksi katua kutsutaankin joskus nimellä "Banglatown".

Maahanmuuttajayhteisöjen lisäksi Brick Lane on tunnettu sen varrelle sijoittuvista lukuisista curryruokaa tarjoilevista ravintoloistaan sekä katutaiteesta.

Lähteet
-------

1. 1 2  Brick Lane in the 80s: before it became Banglatown *The Guardian*. Viitattu 6.11.2018. (englanniksi)
2. ↑  Spitalfields and Banglatown (arkistoitu versio) *Tower Hamlets*. Viitattu 6.11.2018. (englanniksi)
***The Kyiv Independent*** on ukrainalainen englanninkielinen uutissivusto, joka on perustettu vuonna 2021. Sivuston perusti joukko *Kyiv Post* -lehdestä erotettuja toimittajia. Lehti irtisanoi koko toimituksensa marraskuussa 2021 lehden omistajan ja työntekijöiden erimielisyyksien takia.

Sivusto on kertonut olevansa vastuussa ensisijaisesti juuri lukijoilleen ja pyrkivänsä siihen, että yhtiön omistavat ainakin osin sen omat toimittajat. Päätoimittajana toimii Olha Rudenko.

Venäjän hyökättyä Ukrainaan helmikuussa 2022 uutissivuston seuraajamäärät Twitterssä lähtivät selvään nousuun: 2 000 ennen sotaa ja yli 1,6 miljoonaan vajaan viikon kuluttua hyökkäyksestä.

*The Kyiv Independent* rahoittaa toimintaansa muun muassa Patreon-sivuston kautta kerättävillä lahjoituksilla.

Lähteet
-------

1. ↑  Ukraine: After sudden dismissal, ex-Kyiv Post staff regroup to launch Kyiv Independent  24.12.2021. International Press Institute. Viitattu 4.3.2022. (englanniksi)
2. ↑  About *The Kyiv Independent*. Viitattu 4.3.2022. (englanniksi)
3. ↑  Contacts *The Kyiv Independent*. Viitattu 4.3.2022. (englanniksi)
4. ↑  The Kyiv Independent, la voix de la résistance *Le Monde*.  4.3.2022. Viitattu 4.3.2022. (ranskaksi)
5. ↑  The Kyiv Independent is creating top-notch English-language journalism in Ukraine  2022. Patreon viitattu=2022-03-04.  (englanniksi)
Bill Nye vuonna 2011.
**William Sanford "Bill" Nye** (s. 27. marraskuuta 1955 Washington (DC), Yhdysvallat) on yhdysvaltalainen insinööri, professori, tieteen kansantajuistaja ja -kouluttaja, televisiopersoona, skeptikko sekä kirjailija.

Nuoruus ja opiskelu
-------------------

Nye varttui Washingtonissa, jossa hän myös aloitti opintonsa julkisessa koulussa. Ahkeran opiskelun ja pienen stipendin turvin hän pääsi opiskelemaan yksityiseen *Sidwell Friends Schooliin* ja sieltä edelleen New Yorkin Cornellin yliopistoon. Siellä hänen opettajanaan oli muun muassa Carl Sagan.

Ura
---

Valmistuttuaan koneinsinööriksi hän pääsi töihin Boeingille Seattleen. Ura stand-up -koomikkona alkoi hänen voitettuaan Steve Martin -näköiskilpailun. Hän alkoi käsikirjoittaa *Almost Live* -komediaa myös sitä itse esittäen. Tässä vaiheessa hän lopetti työt Boeingilla. Nye sai lopulta oman ohjelman *Bill Nye, the Science Guy*. Tiedeaiheisesta nuortenohjelmasta tuli erittäin suosittu ja viiden esitysvuoden (1993–1998) aikana sen sata jaksoa voitti muun muassa 18 Emmy-palkintoa, joista Nye sai henkilökohtaisesti seitsemän. Sarjan jälkeen Nye esiintyi vakituisesti ohjelmissa *The Eyes of Nye*, *Stuff Happens*, *100 Greatest Discoveries* ja *Greatest Inventions with Bill Nye* sekä vierailevana tähtenä useissa muissa sarjoissa. Esiintymistensä lisäksi hän toimii tutkijana sekä muun muassa *The Planetary Society* ja *The Committee for Skeptical Inquiry* -järjestöjen johtotehtävissä.

Nye on ilmaissut erityisen huolensa ilmaston lämpenemisen johdosta sekä on erityisesti Yhdysvalloissa tapahtuvaa evoluution kieltämistä vastaan. Toisaalta aikaisemmin urallaan Nye toimi myös vuosina 1996–2017 tunnetussa Walt Disney World -teemapuistossa sijainneen öljy-yhtiö Exxonin sponsoroiman fossilisia polttoaineita kritiikittömästi esitelleen *Ellen's Energy Adventure* -paviljongin virtuaalisena isäntänä yhdessä televisiojuontaja Ellen DeGeneresin kanssa.

Lähteet
-------

1. 1 2 3 4  bio.: Bill Nye Biography
2. 1 2  Famous Scientists: Bill Nye
3. 1 2  The Planetary Society: Bill Nye, Chief Executive Officer
4. ↑  A pro-fossil fuel Disney ride voiced by Ellen DeGeneres and Bill Nye? Yes, it existed *The Guardian*.  17.3.2022. Viitattu 17.3.2022.  (englanniksi)

Aiheesta muualla
----------------

* Bill Nyen kotisivut

|  |  |  |  |  |  |  |  |  |  |  |  |  |  |
| --- | --- | --- | --- | --- | --- | --- | --- | --- | --- | --- | --- | --- | --- |
| 

| Auktoriteettitunnisteet Muokkaa Wikidatassa |
| --- |
|  |
| Kansainväliset | 
* FAST
* ISNI
* VIAF
* WorldCat

 |
|  |
| Kansalliset | 
* Israel
* Yhdysvallat
* Tšekki
* Korea
* Alankomaat
* Puola

 |
|  |
| Taiteenala | 
* MusicBrainz

 |
|  |
| Muut | 
* SNAC
* IdRef

 |

 |
**Sergei Aleksandrovitš Konovalov** (ven. Сергей Александрович Коновалов, s. 9. huhtikuuta 1973 Kazakstanin SNT) on venäläinen ampumahiihtäjä, yhteislähdön MM-mitalisti.

Konovalov aloitti ampumahiihdon harrastamisen 11-vuotiaana vuonna 1984*lähde?* ja osallistui ensimmäiseen ampumahiihtokilpailuunsa syyskuussa 1998 sekä maailmancupiin saman vuoden joulukuussa Brezno-Osrbliessä.

Konovalov saavutti Oberhofin MM-kilpailuissa 2004 pronssia yhteislähdöstä (15 km).

Yhden sakkokierroksen viimeisiltä makuu- ja pystypaikoilta ampunut Konovalov hävisi voittaja Raphaël Poiréelle 36,2 sekuntia,*lähde?* ja hänkin ampui kaksi sakkokierrosta. Hopeamitalisti Lars Berger ampui viisi sakkoa, ja eroa Konovaloviin oli 3,8 sekuntia.*lähde?* Samoissa kisoissa hän sijoittui myös viestissä ja normaalimatkalla viidenneksi.

Kisat ovat olleet Konovaloville uran ensimmäiset arvokilpailut ja toistaiseksi ainoat. Hän ei ole sittemmin mahtunut arvokilpailuissa Venäjän A-maajoukkueeseen vaan on osallistunut Continental-kilpailuihin.*lähde?*

Maailmancupissa Konovalovin paras sijoitus on Oberhofin MM-kilpailujen ulkopuolella normaalimatkan viides tila Brezno-Osbrliestä 1998. Hän sijoittui kauden 2003–2004 kokonaiskilpailussa viidenneksitoista.

Lähteet
-------

* Sergei Konovalov Kansainvälinen ampumahiihtoliitto (IBU).  (englanniksi)

|  |  |  |
| --- | --- | --- |
| 

|  |  |
| --- | --- |
| Auktoriteettitunnisteet Muokkaa Wikidatassa | 
* VIAF

 |

 |
**Aleah Liane Starbridge**, oikea sukunimi **Stanbridge**, esiintyi myös pelkällä etunimellä (1. heinäkuuta 1976 Etelä-Afrikka – 18. huhtikuuta 2016 Örebro, Ruotsi) oli eteläafrikkalaissyntyinen laulaja ja sanoittaja, joka asui Ruotsissa Örebrossa. Hänen ääntään on kuvailtu sanoilla "outo, pehmeä, ihan kummitusmainen" ja "eteerinen".

Starbridge teki vokalistina hänen ja Juha Raivion yhteisen yhtyeen Trees of Eternity kanssa levyn *Hour of the Nightingale* ja kirjoitti kappaleisiin sanoituksia. Tulossa on myös postuumi soololevy. He olivat tutustuneet vuonna 2008, kun Raivio etsi yhtyeelleen naislaulajaa. He asuivat yhdessä Ruotsissa.
Starbridge vieraili Swallow the Sun -yhtyeen albumilla *Songs from the North III* ja Amorphiksen albumilla *Under the Red Cloud*.

Lähteet
-------

1. ↑  Encyclopaedia Metallum
2. 1 2  In Memory of Aleah Stanbridge
3. ↑  Terrarelicta.com viitattu 7.12.2016
4. 1 2  Swallow the Sun -yhtyeen Juha Raivio menetti keväällä rakastettunsa ja bändikaverinsa, Hs.fi 7.12.2016, viitattu 7.12.2016
5. 1 2  Amorphis – "Under The Red Cloud" kappale kappaleelta viitattu 7.12.2016


|  |  |  |
| --- | --- | --- |
| 

|  |  |
| --- | --- |
| Auktoriteettitunnisteet: Taiteenala Muokkaa Wikidatassa | 
* MusicBrainz

 |

 |
**Eestiläis-suomalainen sanakirja – Eesti-soome sõnaraamat** on professori Lauri Kettusen laatima virolais-suomalainen sanakirja. Se ilmestyi vuonna 1958 Suomalaisen Kirjallisuuden Seuran kustantamana.

Kettunen edusti kantaa, jonka mukaan kielen nimi on *eesti*, ja hän taisteli sen puolesta loppuun asti. Sanakirjan nimeenkin hän halusi eestin. Kettusen alkusanojen jälkeen julkaisijan sihteeri Toivo Vuorela lisäsi kustantajan näkemyksen:

> »Suomalaisen Kirjallisuuden Seuran kielivaliokunta suosittaa käytettäväksi **Eestin** ja **eestiläisen** sijasta suomeen vanhastaan vakiintuneita sanoja **Viro** ja **virolainen**. Tekijän toivomusta noudattaen sanakirjan nimessä on tästä periaatteesta poikettu.» 
> 
> 

Kettunen kertoo alkusanoissaan kirjan taustasta, joka ulottuu 1900-luvun alkupuolelle. Hän julkaisi vuonna 1917 *Virolais-suomalaisen sanakirjan* (Otava) ja ryhtyi sen jälkeen kokoamaan täydentävää aineistoa ja valmistelemaan uutta laitosta. Vielä kirjan esipuheeseen hän kirjaa sanat:

> »Monen tilapäisen apulaisen työn tuloksena olikin tämä "suuri sanakirja" sotien jälkeen puolittain valmis, ja parina viime vuonna [– –] on työtä joudutettu loppuaan kohti – jos sitten minun osaltani riittää aikaa ja halua loppuun asti ponnistellakaan, kun kustantajastakaan ei ole mitään varmuutta.» 
> 
> 

Otava ei sitten ollut halukas työtä julkaisemaan, mutta SKS otti sen kustannettavakseen.

Lähteet
-------

1. ↑  Juhani Salokannel: Eestin kielen oppikirja  Elo 3/2012. Tuglas-seura. Viitattu 24.2.2018. [vanhentunut linkki]
2. 1 2  Eestiläis-suomalainen sanakirja, s. 6
3. ↑  Eestiläis-suomalainen sanakirja, s. 5

Aiheesta muualla
----------------

* R. E. Nirvi, "Kettunen, Lauri: Eestiläis-suomalainen sanakirja" (kirja-arvio) Virittäjä 1/1960
* Ville Eloranta: Etelänaapurin suomenkielisestä nimestä väiteltiin jo 1900-luvun alku­puolella – Eestiä kannattanut professori suuttui ja aloitti yhden miehen sodan Viro-nimeä vastaan, Hs.fi 24.2.2018
**Brienne McLaughlin** (s. 20. kesäkuuta 1987 Elyria, Ohio) on yhdysvaltalainen jääkiekkomaalivahti.

Vuosina 2005-2009 McLaughlin pelasi Robert Morrisin yliopiston joukkueessa. Tämän jälkeen hän edusti Yhdysvaltain maajoukkuetta kaksissa olympialaisissa sekä kolmissa maailmanmestaruuskilpailuissa vuosien 2010 ja 2014 välillä. Vuosina 2011 ja 2013 Yhdysvallat voitti maailmanmestaruuden, jonka lisäksi se sijoittui vuosina 2010 ja 2014 olympialaisissa hopealle. McLaughlin toimi kaikissa turnauksissa joukkueen varamaalivahtina päästen kentälle yhdessä olympialaisottelussa sekä kolmessa ottelussa maailmanmestaruuskilpailuissa.

Kaudella 2015-2016 McLaughlin pelasi ensimmäisen kerran aikuisten seurajoukkueessa, kun hän edusti NWHL:ssä pelannutta Buffalo Beautsia. McLaughlin pelasi 13 runkosarja- sekä viisi pudotuspeliottelua. Hän jatkoi vielä seuraavan kauden Beautsissa, jonka jälkeen päätti pelaajauransa.

Lähteet
-------

1. 1 2  Brianne McLaughlin EliteProspects. Viitattu 1.4.2021. (englanniksi)
**Candy Cane** on tamperelainen kokeellista black ja death metalia, hardcorea ja jazzia yhdistelevä yhtye.

Historia
--------

Candy Cane on vuonna 1995 perustettu tamperelainen yhtye. Vuosina 1995-2005 yhtye tunnettiin indie-rockia soittavana nelikkona. 

Rumpalin vaihduttua vuonna 2006 Candy Cane hylkäsi aikaisemmat tuotokset ja muutti musiikillista suuntaustaan. Tuloksena kokeellinen, black- ja death metal, hardcorea sekä jazz.

Vuonna 2007 Jukeboss Records julkaisi Candy Canen pitkäsoiton nimeltään Fay-ra-Doowra (espanjan kielellä hevosenkenkä). Sitä seurasi Northern Varieitiesin split-julkaisu Candy Cane / Navigations. 2008 julkaistiin neljän orkesterin split - Verilöyly / Candy Cane / Navigations / Cahier, joka ilmestyi Marko Neumannin pyörittämän Rabbit Ilsn Recordsin kautta. Samana vuonna brasilialainen Cauterized Productions julkaisi Comercio De Caballos nimisen EP:n, joka sisälsi ylijäämiä Fay-ra-Doowra sessiosta. Vuonna 2009 ilmestyi Candy Canen "toinen" pitkäsoitto, Jaula, helsinkiläisen Verdura Recordsin julkaisemana. Vuonna 2010 Cauterized Productions julkaisi Desagüe / Comercio De Caballos levyn, joka sisältää harvinaisempaa Candy Cane -materiaalia. Samana vuonna, 2010, Verdura Records & Firebox Records julkaisivat Candy Cane / Oranssi Pazuzu split pitkäsoiton.

Jäsenet
-------

* Marko Neuman – laulu, kitara, perkussio
* Miikka Salonen – kitara
* Tomi Isoviita – basso
* Jussi Lehtinen – koskettimet
* Raine Näsi – rummut

Diskografia
-----------

|  |  |
| --- | --- |
| Studioalbumit
* *Leave Me Out*  (2005, Keinu & Jukeboss)
* *Fay-ra-Doowra*  (2007, Jukeboss)
* *Jaula*  (2009, Verdura Records)

Split-albumit
* *Candy Cane / Navigations*  (2007, Northern Varieities)
* *Verilöyly / Candy Cane / Navigations / Cahier*  (2008, Rabbit Ilsn)
* *Candy Cane / Oranssi Pazuzu*  (2010, Verdura Records)

Kokoelma-albumit
* *Desagüe / Comercio De Caballos*  (2010, Cauterized Productions)

 | EP:t
* *Plastic Poem*  (1999, omakustanne)
* *Live & Acoustic*  (2000, omakustanne)
* *Believe the Hype*  (2001, Treunion)
* *Thankless*  (2002, Leipä-Records)
* *Les Cookies*  (2007, omakustanne)
* *Comercio De Caballos*  (2008, Cauterized Productions)

Demot
* *Demo 1*  (1996)
* *Demo 2*  (1996)
* *Demo 3*  (1997)

 |

Lähteet
-------

* www.myspace.com/bastoncinodizucchero

Aiheesta muualla
----------------

* Yhtyeen Myspace sivut
* Levy-yhtiö
**Broadcast Music, Incorporated** (**BMI**) on yksi kolmesta yhdysvaltalaisesta esitysoikeuksia valvovista järjestöistä ASCAPin ja SESACin ohella. Se kerää maksuja esitysoikeuksista ja jakaa ne rojalteina jäsenilleen eli musiikkiteollisuuden eri toimijoille. Vuonna 2020 BMI keräsi 1,311 miljardia dollaria ja jakoi 1,233 miljardia dollaria.

BMI perustettiin vuonna 1939 vaihtoehdoksi ASCAP:lle edustamaan muusikkoja, jotka eivät tuolloin olleet esitysoikeuksia valvovan järjestön piirissä. Nykyään BMI valvoo 17 miljoonan teoksen esitysoikeuksia, jotka on luonut ja omistanut yli 1,1 miljoonaa lauluntekijää, säveltäjää ja musiikin kustantajaa.

BMI myös jakaa vuosittain palkintoja parhaille amerikkalaisille musiikintekijöille.

Lähteet
-------

1. ↑  BMI Leadership BMI. Viitattu 28.9.2020. (englanniksi)
2. ↑  BMI Announces Record Revenue of $1.31 Billion Variety. Viitattu 28.9.2020. (englanniksi)
3. ↑  What We Do BMI. Viitattu 28.9.2020. (englanniksi)

Aiheesta muualla
----------------

* BMI:n kotisivu
* BMI:n aikajana
Candomble-pyhäkkö.
**Candomblé** on afrobrasilialainen uskonto, jota harjoitetaan lähinnä Brasiliassa. Se on synkretistinen uskonto, joka yhdistää Afrikan jorubojen, fonien ja bantujen uskonnollisia käsityksiä katolilaisuuteen. Candomblélla on nykyisin noin kaksi miljoonaa harjoittajaa.

Candombléssa ei ole pyhiä kirjoituksia vaan ainoastaan suullinen perinne. Candombléssa uskotaan yhteen jumalaan, Oludumaréén, jota palvelee joukko alempia jumalia, *orixoja*. Jokaisella ihmisellä on oma orixa, joka määrää hänen kohtalostaan ja suojelee häntä. Musiikki ja tanssi ovat tärkeitä osia candombléta. Seremonioissaan uskonnon harjoittajat antavat orixojen vallata itsensä rituaalisten tanssien avulla. Sana *candomblé* tarkoittaakin "tanssi jumalten kunniaksi". Candombléssa ei tunneta hyvää eikä pahaa, vaan jokaisen ihmisen on toteutettava oma kohtalonsa.

Candomblé saapui Brasiliaan afrikkalaisten orjien mukana. Orjia yritettiin käännyttää kristinuskoon, mutta he säilyttivät afrikkalaiset jumal- ja henkikäsityksensä näennäisesti katolisen ulkokuoren suojissa. Candomblén harjoittajat omaksuivat katolisuudesta etenkin pyhimysten palvonnan, joka muistutti heitä afrikkalaisuskonnoista. Katolinen kirkko tuomitsi candomblén, ja sen harjoittajia vainottiin Brasiliassa aina 1970-luvulle asti, mistä lähtien julkisiin seremonioihin ei enää vaadittu poliisin lupaa. Vapautumisen myötä candomblén suosio lähti kasvuun, ja se on nykyisin erityisen suosittua etenkin Koillis-Brasilian Salvador da Bahiassa.

Lähteet
-------

1. 1 2  Candomblé at a glance BBC Religions. Viitattu 28.8.2013. (englanniksi)
2. ↑  History of Candomblé BBC Religions. Viitattu 28.8.2013. (englanniksi)

Aiheesta muualla
----------------

* Kuvia tai muita tiedostoja aiheesta **Candomblé** Wikimedia Commonsissa
**Brive-la-Gaillarde** [bʁiv la ɡajaʁd], usein pelkkä **Brive**, on Ranskan kunta Limousinin hallintoalueen Corrèzen departementissa ja sen suurin kaupunki, asukasluvultaan noin 47 500. Departementin prefektuuri sijaitsee kuitenkin Tullessa. Brive on Limousinin alueen toiseksi väkirikkain kaupunki Limogesin jälkeen.

Ranskan keskiylängön länsireunalla sijaitseva Brive alkoi kasvaa 400-luvulla Saint-Martin-l'Espagnol -kirkon ympärille. 1100-luvulla kaupungin ympärille rakennettiin muuri ja satavuotisen sodan aikana 1300–1400-luvulla toinenkin, mutta muurit ovat saaneet tehdä tilaa kehäbulevardeille. Keskiajalta periytyvä vanha kaupunki on nyt tärkeä kauppakeskus monine liikkeineen ja kahviloineen. Siellä sijaitsevat myös kaupungintalo, poliisiasema ja Labenche-museo.

Toisessa maailmansodassa Brive-la-Gaillarde oli Ranskan vastarintaliikkeen alueellinen keskuspaikka. 

Kaupunki tunnetaan Ranskassa Georges Brassensin suositusta laulusta "Au marché de Brive-la-Gaillarde".

Liikenneyhteydet
----------------

Brive-la-Gaillardesta on rautatieyhteydet Limogesiin, Périgueux’hön, Bordeaux’hon, Clermont-Ferrandiin ja Toulouseen. A20-moottoritie kulkee Briven kautta Limogesista Toulouseen ja tie A89 Bordeaux’hon.

Noin 13 kilometriä Brivestä etelään sijaitsee Brive–Souillacin lentokenttä, viralliselta nimeltään *Aéroport de Brive – Vallée de la Dordogne*. Sieltä on ympäri vuoden lentoja Pariisin Orlyyn ja London City Airport -kentälle Lontooseen.

Käännös suomeksiKäännös suomeksi Tämä artikkeli tai sen osa on käännetty tai siihen on haettu tietoja muunkielisen Wikipedian artikkelista.   
Alkuperäiset artikkelit: fr:Brive-la-Gaillarde & en:Brive-la-Gaillarde
**Brian's** on jääkiekkoon keskittyvä maalivahdinvarustemerkki, joka valmistaa muun muassa räpylää, kilpeä, patjoja, ylävartalosuojia ja housuja. Brian's valmistaa varusteensa Kanadassa. Brian's:n tehdas sijaitsee Kingsvillen kaupungissa Ontariossa.

Ray Emery

Historiaa
---------

Brians on teki itseään tunnetuksi hienoilla kuvioinneilla varusteissaan, ennen kuin ne alkoivat yleistyä. Brian's:lle tuli uusi omistajatiimi vuonna 2004, kun mm omat työntekijät Reo Roy ja Ben Ward osti Brian's Custom Sports:n. Tämän johdosta Brian's teki paluuta markkinoille. Brian's:n loi uuden mallin DX2, joka on uuteen V-tyyliin perustuva malli. Myös custom-palvelut kokivat ison mullistuksen.

Brian's:n käyttäjät
-------------------

Moni huippumaalivahti käyttää Brian's:in varusteita. Suomalaisista Petri Vehanen, Mika Noronen, Riku Helenius ja Ari Sulander käyttävät Brian's:n varusteita. Myös kanadalaiset Manny Legacé ja Ray Emery luottavat Brian's:n varusteisiin.

Brian's:n mallit
----------------

Brians toi markkinoille 2009 kaudelle uuden Zero G-linjan jonka tuotteiden ensimmäiset versiot tulivat suomeen marraskuussa 2008. Tämän mallin käyttäjiksi siirtyi useita NHL- ja muita ammattilaisia. Brian's:in 2008 mallit ovat Thief ja DX2. Vanhempia malleja ovat Demon ja Beast. Junioreille on myös oma 
DX4-linja.

Brian's:n custom-palvelut
-------------------------

Yksi osa-alue mikä tekee Brian's:sta suositun, ovat heidän custom-palvelunsa. Halutessaan käyttäjä voi "customoida" varusteitaan, eli niitä muokataan varusteet yksilöllisesti käyttäjän haluamalla tavalla. Esimerkiksi patjoihin voi saada pidemmän reisiosan, remmit voidaan sijoitella eri tavalla ja värit saa valita itse. Brian's tekee ehkä maailman hienoimmat kuvioinnit varusteisiinsa. Brians tuo kaudella 2011 Subzeron ja H serieksen markkinoille. Subzeron patjoja käyttävät esim. Chris Mason ja H seriestä
Jaroslav Halak

Lähteet
-------

1. 1 2  Goaliepro.com
2. 1 2 3 4 5  Brian's (Arkistoitu – Internet Archive)
3. ↑   (Arkistoitu – Internet Archive)
4. ↑   (Arkistoitu – Internet Archive)

Aiheesta muualla
----------------

* Brian's (Arkistoitu – Internet Archive)
* Goaliepro
**Karl Einari Väinö Haaki** (2. kesäkuuta 1895 Helsinki – 28. syyskuuta 1958 Helsinki) oli suomalainen kauppias, yrittäjä ja yritysjohtaja, joka sai kauppaneuvoksen arvonimen.

Haakin vanhemmat olivat työmies Karl Vihtori Haaki ja kauppias Amanda Arlin ja puoliso vuodesta 1918 Aino Siiri Karlsson. Haaki kävi Helsingin Kauppiaitten Kauppakoulun ja teki opintomatkoja Venäjälle, Skandinaviaan ja Keski-Euroopan maihin. Hän oli ensin Gösta Oldenburgin kenkäkaupan asiapoika vuodesta 1909, sitten myyjä ja kauppamatkustaja useissa eri liikkeissä, Pohjoismaiden Koruompeluliikkeen kauppamatkustaja ja myyntipäällikkö 1919–1936 ja Neli Oy:n osakas vuodesta 1936, toimitusjohtaja vuodesta 1937 ja omistaja vuodesta 1948. Kansanhuoltoministeriön tekstiiliosaston vt. toimistopäällikkönä Haaki toimi 1943. Hänellä oli myös useita luottamustehtäviä. Haaki sai kauppaneuvoksen arvonimen 1950. Hän tuki taloudellisesti erityisesti Liikesivistysrahastoa ja teki vaimoineen 1955 huomattavan lahjoituksen Suomen Kulttuurirahastolle, jonka turvin perustettiin heidän nimikkorahastonsa.

Lähteet
-------

1. 1 2  Einari Haaki *Biografiasampo*. Viitattu 6.9.2022.
2. ↑  Kauppaneuvos Einari Haaki kuollut.  *Uusi Suomi*, 29.9.1958, nro 263, s. 12. Kansalliskirjasto. Viitattu 6.9.2022.
**Belgospištšeprom** (ven. Белгоспищепром; tai ven. БелГосПищеПром, Белорусский государственный концерн пищевой промышленности "Белгоспищепром"; valkoven. Белдзяржхарчпрам,  *Beldzjaržh’artšpram*) on vuonna 1997 perustettu Valko-Venäjän elintarviketeollisuuden valtionkonserni.

Konserniin kuuluu noin 57 elintarvike-, makeis-, panimo- tai alkoholituotannon piirissä toimivaa yritystä tai yhteisöä. Suuri osa yrityksistä on kokonaan tai pääosin valtion omistamia, mutta muutamissa on yksityinen enemmistöomistus. Tunnettuja konserniin kuuluvia valkovenäläisiä yrityksiä ovat esimerkiksi Slutskin sokeritehdas ja muut juurikassokeritehtaat, Krinitsa-panimo, Belalko ja useat muut alkoholitislaamot, Spartak- ja  Kommunarka-suklaatehtaat, ruokaöljy- ja margariinitehtaita, Mozyrsol-suolatehdas sekä vauvanruoka- ja meijeriyritys Bellakt. Konserniin kuuluu myös elintarvikealan markkinointia, tuotantoa ja tekniikkaa sekä maisemansuunnittelua opettava tekninen oppilaitos. 

Valtion elintarviketuotantokonserni Belgospištšeprom on muiden keskeisten valtionkonsernien ja valtiollisen rautatieyhtiön tavoin Valko-Venäjän ministerineuvoston eli maan hallituksen suorassa valvonnassa.  Belgospištšeprom on Valko-Venäjän maataloustuotannon jalostajana kuitenkin vasta toisena noin 20 prosentin osuudella alan jalostavasta teollisuudesta. Suoraan Valko-Venäjän Maatalous- ja elintarvikeministeriön alaisuudessa on noin 70% toimialan teollisuudesta.  Konsernin johto toimii Minskistä käsin. Valtionhallinto listasi Belgospištšepromin vuonna 2013 niiden 80 valtiollisen yrityksen joukkoon, joiden tuli tulouttaa osa voitostaan suoraan valtiolliseen kehitysrahastoon.

Katso myös
----------

* Krinitsa, panimo
* Brestskoje pivo, panimo
* Spartak, makeistehdas
* Bellegprom, Valko-Venäjän kevyen teollisuuden valtionkonserni
* Bellesbumprom, Valko-Venäjän metsäteollisuuden valtionkonserni
* Belneftehim, Valko-Venäjän öljy- ja kemianteollisuuden valtionkonserni

Lähteet
-------

1. 1 2 3 4  Gosudarstvennoje i administrativnoje ustroistvo export.by.  Arkistoitu 10.2.2014. Viitattu 2.2.2014. (venäjäksi)
2. 1 2  Prikaz Ministerstva selskogo hozjaistva i prodovolstvija Respubliki Belarus ot 5 marta 1997 g. no53 "O sozdanii Belorusskogo gosudarstvennogo kontserna pištševoi promyšlennosti Belgospištšeprom" bankzakonov.com.  Arkistoitu 19.2.2014. Viitattu 2.2.2014. (venäjäksi)
3. 1 2  Kontakty Belgospištšeprom, bgp.by. Viitattu 2.2.2014. (venäjäksi)
4. 1 2  About concern Belgospištšeprom, bgp.by. Viitattu 2.2.2014. (englanniksi)
5. ↑  Catalogue of enterprises (Konserniin kuuluvien yritysten luettelo) Belgospištšeprom, bgp.by. Viitattu 2.2.2014. (venäjäksi)
6. ↑  Agroindustrial Complex export.by.  Arkistoitu 25.4.2014. Viitattu 2.2.2014. (venäjäksi)
7. ↑  80 Belarusian companies to transfer part of earnings to national development fund  18.04.2013. Valko-Venäjän tietotoimisto BelTA, belta.by. Viitattu 2.2.2014. (englanniksi)

Aiheesta muualla
----------------

* Belgospishcheprom exports up 20% in 2013 (englanniksi) (belta.by)
* "Белдзяржхарчпрам": цэны на цукар расці не будуць (4/2011, eli kun devalvointi sai väestön ostamaan sokeria yms) (valkovenäjäksi) (telegraf.by)
**Jonas Frans Einar Pontán** (s. 11. tammikuuta 1884 Helsinki – 23. helmikuuta 1960 Helsinki) oli suomenruotsalainen pedagogi, klassisten kielten opettaja ja ruotsalaisuusaatteen kannattaja. 

Suomen itsenäistymisen aikoina 1917–1918 Pontán toimi *Östsvensk Tidskriftin* piirissä, johon kuulivat myös muiden muassa Hugo Ekhammar, Arvid Mörne, Bertel Appelberg ja Gabriel Nikander. Lehti edusti niin kutsuttua itäruotsalaista aatetta, jonka tavoitteena oli Suomen ruotsinkielisten seutujen pitäminen yksikielisinä. 

Pontán toimi opettajana Helsingin kouluissa, eritoten Svenska normallyceumissa, jossa hän opetti latinaa ja kreikkaa 1914–1951. Hän kuului Svenska folkskolans vännerin toimikuntaan, ja oli järjestön sihteeri 1919–1925 ja puheenjohtaja 1945–1958.

Pontán oli vuonna 1918 Suomenlinnan vankileirin II piirin johtajana.

Pontán oli monitaitoinen suomenruotsalainen kulttuurihenkilö, ja laati historiikin *Svenska folkskolans vänners 75-års historik* (1957) ja bibliografian *Svenska folkskolans vänners publikationer 1882–1957* (1959). Hänen vuonna 1938 esittämänsä idea antoi alkusysäyksen Suomen Rooman-instituutin perustamiselle ja hän toimi instituutin säätiön johtokunnassa 1938–1960.

Lähteet
-------

1. 1 2 3 4  Spring, Olle: Pontán, Einar *Biografiskt lexikon för Finland*. Viitattu 23.2.2016. (ruotsiksi)
2. ↑  Tuukka Pirttilahti: "Ylivoimainen tehtävä ’parhaillekin’: Vankileirien järjestäminen Helsingissä 1918", s. 275–276 teoksessa *Helsinki ensimmäisessä maailmansodassa. Sotasurmat 1917–1918* (toim. Jarmo Nieminen). Gummerus, Helsinki 2015.


|  |  |  |  |  |  |  |  |  |  |  |
| --- | --- | --- | --- | --- | --- | --- | --- | --- | --- | --- |
| 

| Auktoriteettitunnisteet Muokkaa Wikidatassa |
| --- |
|  |
| Kansainväliset | 
* ISNI
* VIAF
* WorldCat

 |
|  |
| Kansalliset | 
* Ruotsi
* Alankomaat

 |
|  |
| Henkilöt | 
* Biografiskt Lexikon
* Uppslagsverket Finland

 |

 |